runetrust/blame-folketinget-dk huggingface dataset:
Pia Olsen Dyhr (SF), 2022-10-06:
Men jeg har jo igen og igen kunnet høre Det Konservative Folkeparti – som jo er den ene stantsministerkandidats parti – sige, at de vil spare i den offentlige sektor, og det er en besparelse, at man, når der kommer flere ældre og flere børn, så vil have så lav en vækst.
Rasmus Prehn (S), 2007-01-26:
Men jeg vil da give det tilbud, at nu, hvor undervisningsministeren ikke har skrevet det her forslag til vedtagelse, kunne det jo være, han kunne lokkes til at simpelt hen sætte det på vers, og så vil vi da gerne være med til at synge med på de her forskellige vers, der er i den, og gå med på den måde.
Karsten Lauritzen (V), 2011-04-12:
Jeg synes faktisk, at fru Marianne Jelved har været god til her i Folketinget at sige, at »det vil vi i Det Radikale Venstre«, men jeg kan så forstå, at når det kommer til de følsomme områder, der, hvor der måske eller måske ikke er uenighed, kan man ikke få det at vide.
Troels Lund Poulsen (V), 2017-01-18:
Det er jo meget, meget trist, at vi har f.eks. 30.000 jobparate kontanthjælpsmodtagere, som ikke er i stand til at tage de ufaglærte jobs, som findes, altså de 46 pct. ud af de 119.000, altså omkring 50.000 jobs.
Troels Lund Poulsen (V), 2008-05-14:
Blot for god ordens skyld kan jeg oplyse fru Ida Auken om, at jeg jo netop selv har udlagt ca. 1 td. land til natur- og miljøhensyn omkring et privat vandværk, hvor jeg har taget særlige natur- og miljømæssige forholdsregler.
Line Barfod (EL), 2008-06-12:
Hvis vi i stedet skal prøve at se på, hvad vi kan gøre for at rekruttere langt flere, både til at være SOSU'er og til alle de andre job, som vi har brug for at få besat i det offentlige, ja, så ville det allerbedste være, at man lige nu og her gav flere penge til kommuner og regioner, så de kunne sikre, at der blev fundet en løsning på overenskomstkonflikten, at der blev givet en højere løn.
Ole Birk Olesen (LA), 2012-03-30:
Men hvis det var sådan, at alle danske eksporterhverv blev pålagt, at deres kunder i udlandet skulle betale 25 pct. moms i konkurrence med en moms i udlandet, der er meget lavere, så ville vi nok kunne se problemstillingen herhjemme, forg så ville de jo slet ikke kunne konkurrere.
Anni Matthiesen (V), 2016-01-21:
I forhold til det forslag, som vi i dag ruller tilbage, og som den tidligere regering jo valgte at gennemføre, kan ordføreren sige noget om, hvor store konsekvenser det ville have fået, hvis det var sådan, at vi ikke valgte at rulle det her tilbage, i forhold til netop vækstmuligheder og arbejdspladser på landbrugsområdet?
Marianne Jelved (RV), 2009-02-19:
Det, der er det centrale, og det, der er meget vigtigt at holde fast i, er, at vi i Danmark i modsætning til i andre lande har en meget stabil og fast udvikling og har haft det i ret mange år, og vi siger, at alle overførselsmodtagere skal have del i den værditilvækst, samfundet har.
Morten Østergaard (RV), 2015-03-20:
Skal man fremhæve en enkelt ting, kan man sige, at det, at vi grundlæggende nu får mulighed for at stemme allerede fra kl. 8.00, forhåbentlig vil gøre det nemmere for mange at deltage i valgene og sikre en fortsat høj og gerne stigende valgdeltagelse.
Ole Birk Olesen (LA), 2021-01-26:
Derfor er det her jo sammenligneligt med folk, der bor i kollektiv eller i andre former for bofællesskab eller i familier, der måske ikke har så meget plads, men til gengæld har meget hjerterum, hvor de kan bo tæt, hvor de kan sove i køjer, hvor de kan alt muligt.
Hans Christian Schmidt (V), 2002-10-09:
Jeg vil så godt tilføje, og det er sådan set det eneste, jeg synes der skal tilføjes, at jeg har den holdning, at hvis det er sådan, at de scenarier, som vi bl.a. får vist og fortalt om, gør, at vi vil få en øget kvælstofudvaskning, er jeg helt på det rene med, at det også er et synspunkt, der indgår.
Rasmus Horn Langhoff (S), 2013-05-28:
Det undrer mig meget, at forslagsstillerne ikke mener, at det er et problem at ville udvide mulighederne for, at bagmænd lovligt kan tjene penge på kvinder i prostitution, særlig når forslagsstillerne selv beskriver, at det skyldes et miljø med trusler, afpresning og overfald.
Per Clausen (EL), 2005-04-29:
Nu er det meget muligt, at jeg ikke er i stand til at forstå det, udenrigsministeren siger – der kan evnerne jo somme tider været begrænsede – men jeg vil bare sige: Er det i virkeligheden ikke rigtigt forstået, at det, udenrigsministeren mener, er, at når det er så dårlig en idé allerede nu at lægge sig fast på en bestemt dato for afviklingen af den her eksportstøtte på landbrugsområdet, så er det, fordi det er ministerens klare opfattelse, at det skal kobles sammen med, at man opnår nogle resultater på industriområdet også, og at en del af de resultater, man skal opnå der, faktisk er, at tredjeverdenslandene skal betale for, at vi afvikler vores eksportstøtte på landbrugsområdet?
Karen Ellemann (V), 2008-11-21:
Jeg er naturligvis glad for, at ministeren valgte at tage ordet først, således at der er blevet svaret på en hel masse spørgsmål, og derfor vil jeg benytte lejligheden til at tale om det helt konkrete lovforslag, som vi nu førstebehandler. En del af Danmarks ret som selvstændig nation er retten til at bestemme, hvilke udlændinge vi vil give tilladelse til at opholde sig på landets territorium, og under hvilke forhold disse udlændinge skal opholde sig.
Søren Kolstrup (EL), 1999-04-28:
Jeg vil spørge hr. Arne Melchior: Hvis man bor i Pandrup, Bagenkop og Nakskov, er det så ifølge CD's opfattelse ikke ønskeligt, at der i disse områder findes et erhvervsgrundlag, så man bor i nærheden af sin arbejdsplads?
Jesper Petersen (SF), 2009-01-22:
Med udsigt til, at virksomheder og borgere ville kunne få opsagt lån i stor stil, og at virksomheder og borgere ville kunne få svært ved at optage nye lån med yderligere tilbagegang i økonomien og beskæftigelsen til følge, har SF været enige i vurderingen af, at der er behov for en kreditpakke.
Rosa Lund (EL), 2018-04-19:
Den anden ting er, at når man sætter en straf på minimum 14 dage, fjerner man også dommerens skøn, i forhold til hvordan vedkommende ville have forstyrret Folketingets arbejde, og hvis Folketingets arbejde er blevet forstyrret på en sådan måde, hvor vi er så højt oppe i strafferammen, sådan at man skal idømmes 3 års fængsel, ville man nok alligevel blive dømt efter andre paragraffer i straffeloven, så der synes vi at det er godt dækket ind.
Mette Thiesen (DF), 2025-03-25:
Jeg er også ret enig i det, som tidligere ordførere har sagt heroppe fra talerstolen, og jeg tror faktisk godt, at vi kan lave en meget, meget bred aftale, måske endda med alle Folketingets partier, hvis vi alle sammen sætter os ned og finder nogle konkrete løsninger på det her.
Carsten Hansen (S), 2005-11-08:
Vi erkender, at der er nogle få uheldige eksempler i den tidligere fri ungdomsuddannelse, men det har vi forsøgt at tage hånd om, og vi er åbne for en dialog, hvis regeringen kommer, ligesom den gjorde på erhvervsuddannelsen, og siger, at den anerkender, at der er for mange.
Johanne Schmidt-Nielsen (EL), 2010-11-12:
Vi synes selvfølgelig, det er rigtig fint, at man samtidig vil forbedre vilkårene for de studerende på videregående uddannelser, der har lang transporttid til deres uddannelsessted, men det er jo helt skørt at finansiere det med nedskæringer for de unge på ungdomsuddannelserne.
Morten Østergaard (RV), 2005-04-28:
jeg, vi skal prøve at fokusere på det, ikke mindst fordi vi nu har velvilligt besøg af sundhedsministeren og det derfor virker mest relevant at koncentrere sig om det. Så forstod jeg på Venstres ordfører, at mit synspunkt blev taget som udtryk for, at jeg mente, at familiesammenførte var uintelligente mennesker.
Vibeke Peschardt (RV), 2000-05-16:
Hvis vi nu ser 10-20 år frem eller bare 10 år frem, så kunne man godt forestille sig, at der kunne være masser af hjemmearbejdspladser ude på landet, hvor der i dag om ikke er tomme bygninger så i hvert fald vil blive det, hvis den strukturudvikling i landbruget, som vi ser her, fortsætter.
Manu Sareen (RV), 2011-02-01:
Der skal selvfølgelig ikke herske nogen tvivl om, at vi mener, at gravide, som overvejer abort, skal have den bedste mulighed for støttesamtaler, og det er jo også helt rigtigt set af Kristendemokraterne, og al erfaring viser selvfølgelig også, at det i den grad er voldsomt at få foretaget en abort.
Charlotte Bagge Hansen (M), 2024-02-22:
Ligeledes står der i aftalen om havplanen, at det allerede er fastsat, at der udpeges yderligere havstrategiområder, hvor bundslæbende fiskeri ikke er tilladt, bl.a. Nordsøen, Kattegat, Skagerrak, Lillebælt, Øresund og omkring Bornholm.
Christian H. Hansen (DF), 2003-10-24:
kr. i den gældende § 5-ordning, og det flytter man så lidt på, altså man flytter udmålingsgrundlaget op til godt 15 mio. kr. Andre elementer, der indgår, er, at udmålingsprocenten øges fra 15 pct. til 20 pct., at der sker en lempelse i egenkapitalkravet, og at anvendelsen af lånetyperne gøres mere fleksibel, således at det bliver muligt at anvende de gængse låneformer på realkreditmarkedet med en løbetid på 20 år, dog stadig undtaget stående lån, indekslån og lignende samt udlandslån. I Dansk Folkeparti har vi ligeledes noteret os, at høringssvarene generelt har været positive over for det her forslag, og vi kan støtte forslaget, som det ligger.
Bjarne Laustsen (S), 2011-04-28:
Hvis man på det tidspunkt stillede op for Ny Alliance og havde en politik, der meget lignede De Radikales restriktive miljøpolitik, og så lige pludselig skifter navn og får en ny politik midt i vadestedet, kunne man så ikke sige, at det er noget, der først gælder efter det næste valg eller sådan noget?
Johanne Schmidt-Nielsen (EL), 2015-07-03:
Er hr. Naser Khader ikke enig i, at der er sådan en mangel på sammenhæng, når man på den ene side siger, at man bør opprioritere indsatsen for flygtninge i nærområderne – sådan hører jeg ordføreren – og på den anden side siger: skær på udviklingsbistanden?
Aage Frandsen (SF), 2000-11-16:
Selvfølgelig er det rigtigt, at i det omfang vi generelt har et højt afgiftniveau, får vi et større problem med at nedtrappe det, når vi ophæver 24-timers-reglen, men det er specielt, når det drejer sig om cigaretter og alkohol - ikke mindst det stærkere - og i et vist omfang også øl.
Lars Løkke Rasmussen (V), 2015-11-17:
Jeg vil pege på, at Sverige over den sidste uges tid har modtaget i omegnen af 10.500 asylansøgere, og for at sætte det i relief har vi, siden den svenske grænsekontrol blev indført, modtaget – der er stor usikkerhed omkring tallene, men alligevel – et gennemsnitligt antal på i størrelsesordenen 140-150 om dagen.
Orla Østerby (KF), 2019-02-26:
Jeg er enig med ministeren i, at det vil være en rigtig god idé at igangsætte et arbejde med brancheorganisationer og KL, hvor de sætter sig sammen og finder nogle kodekser for god selskabsledelse, men også gode retningslinjer på omkostningssiden, for rejser osv.
Frank Aaen (EL), 2009-01-22:
Så var der 20 mia. kr., så var der 3.000 mia. kr., og nu er der 100 mia. kr. - alt sammen betalt af skatteyderne og alt sammen desværre også med næsten et helt Folketing bag, med kun Enhedslisten som opposition til den politik, som ikke løser nogen som helst af de problemer, som samfundet står over for.
Pernille Sams (KF), 1999-05-26:
Det er i virkeligheden kun regeringspartierne, der er fuldstændig religiøst og fanatisk positive over for de nuværende regler, og man kan da håbe, at virkeligheden også indhenter regeringspartierne i løbet af sommeren, når der nu bliver mulighed for at få et lidt længere udvalgsarbejde om sagen.
Rune Lund (EL), 2017-01-24:
Det koster i omegnen af 400 mio. kr. årligt, og de penge mener vi kan bruges på noget, vi synes er vigtigere, f.eks. forbedring af velfærden, bedre normering i børnehaverne, flere lærere i folkeskolerne, flere sygeplejersker på hospitalerne.
Martin Lidegaard (RV), 2004-01-21:
Jeg har også overvejet, om man i forbindelse med diskussionen af den her lov kunne kigge lidt på areal- og harmonikravene, ikke for at slække dem, men for at se om det ikke egentlig er mere interessant at kigge på, hvad der kommer ud af forurening på jordene fra den enkelte landbrugsejendom, mere end hvor mange dyr vedkommende har.
Line Barfod (EL), 2003-12-09:
Så jeg vil bare spørge, om hr. Flemming Oppfeldt kan bekræfte, at for en række ældre kan det godt være, at de har fået nogle penge med ældrechecken, men hvis man gør op, hvad regeringen og Dansk Folkeparti samtidig har taget fra dem ved at hæve billetpriserne for bus og tog, ved at hæve priserne til aftenskole- og fritidsundervisning, ved at klemme kommunerne så hårdt, at der bliver forhøjede takster på mad og mange andre ting, ved at skære på boligstøtten osv., så vil der være nogle ældre, der samlet faktisk har en dårligere økonomi, end de ville have, hvis man ikke havde lavet disse forringelser fra den borgerlige regering og Dansk Folkeparti, som man så forsøger at pynte på med ældrechecken.
Lene Espersen (KF), 2005-11-29:
Vedrørende de foreninger og andre, der i dag har en mulighed for at fravige den almindelige bestemmelse, vil jeg sige, at der vil vi gerne i forbindelse med udvalgsbehandlingen se nærmere på, om alle organisationer stadig væk er aktive og dermed berettigede til at have den dispensationsmulighed.
Morten Helveg Petersen (RV), 2002-02-01:
Pointen er altså, at dansk miljøstøtte gennem mange år har bidraget afgørende til et renere miljø i vores nærområde, og det er netop nu, de har mest behov for den. Vi tror også på, at der er et vigtigt erhvervspolitisk sigte i miljøstøtten til Central- og Østeuropa og vel at mærke en form for erhvervspolitik med internationalt sigte, udsyn og perspektiv, der så langt overgår regeringens erhvervspakke og forslag om at forlænge momskredittiderne.
Dorte Bennedsen (S), 2001-01-23:
Vi er fuldstændig selv herrer over, om vi skal fotograferes i sådan en overvågningsmaskine. Og det vil sige, at når hr. Heiselberg er imod dem, så er det altså, fordi han kæmper for menneskers ret til at bryde reglerne og køre for stærkt, uden at der sker noget.
Margrete Auken (SF), 1997-10-30:
Så er der det, vi har diskuteret i SF's bagland og i vores retsudvalg, diskussionen om, hvem der skal kunne få mulighed for at kunne komme ind udefra, og jeg er ganske enig med justitsministeren i, at for folk, der har deres private biks, kan det være utrolig svært at have en prøveperiode på længere end tre måneder.
Mogens Lykketoft (S), 1999-12-15:
Jo, men sådan kunne det jo også være gået, hvis hr. Kaj Ikasts forslag var blevet vedtaget i sin tid, og der var nogle, der kunne rejse tvivl om sagen og have en anden retsopfattelse. Vi skal i det hele taget holde op med herinde at fremstille det som noget odiøst, hvis der er nogle, der har en anden retsopfattelse og vil have noget prøvet ved domstolene.
Inger Støjberg (UFG), 2021-04-19:
Vil hr. Jeppe Bruus give mig ret i, at der lige siden tamilsagen har været diskussioner om, hvem af de politisk udpegede dommere der stemte hvad, og at det jo også er det, nuværende højesteretsdommer Jens Peter Christensen peger på i det skrift, han har udarbejdet, og den kritik, han har rejst af Rigsretten?
Brian Mikkelsen (KF), 2001-04-05:
Man har fungeret som kuvøse for en masse iværksættere og har etableret en masse bioteknologiske virksomheder på området, det spænder lige fra den helt lille iværksætter til de helt store virksomheder som Chr. Hansen osv. Så alt i alt er det et godt initiativ, at man nu øger fleksibiliteten, giver nogle flere muligheder.
Per Clausen (EL), 2008-04-24:
Det er også klart, som det er sagt af mange, der arbejder med den kommunale økonomi, at det er direkte dræbende for den decentralisering af den kommunale økonomi, som er gennemført mange steder, fordi man der har flyttet pengene ud i institutionerne og sagt: De penge, I ikke bruger i år, må I bruge næste år.
Line Barfod (EL), 2003-09-04:
Og hvis man har lyttet til, hvad hr. Kristian Thulesen Dahl har sagt i debatten i dag, så har man meget tydeligt kunnet høre, at hr. Kristian Thulesen Dahl hver eneste gang sagde, at det ikke koster ekstra penge i 2003. Nej, men de kommuneforhandlinger, der er i gang nu, handler jo om 2004, og hvis sygehusene bevares, så kommer det til at koste penge i 2004, og derfor er det jo det, der skal diskuteres med amterne.
Bjarne Laustsen (S), 2019-10-08:
Men det er kun nogle få hundrede om året, der kan gå direkte, og det er jo derfor, Socialdemokratiet siger, at der er behov for en ordning for dem, der har været lang tid på arbejdsmarkedet og har haft et nedslidende arbejde, så de kan trække sig tilbage direkte fra arbejdsmarkedet.
Kirsten Normann Andersen (SF), 2017-05-19:
Jeg vil i og for sig bare høre, om ordføreren også anerkender, at det, at vi har strammet lovgivningen på det her område, også betyder, at de rigtig mange unge etniske danskere, som fint levede op til kravene, der blev stillet i det tidligere lovforslag, nu har fået en væsentlig mere usikker ungdom og et væsentligt større besvær med at skulle få det danske statsborgerskab.
Holger K. Nielsen (SF), 2013-06-11:
Det er rigtigt nok, i den forstand at der i regeringens 2020-plan var sat et mål op om 0,8 pct. i gennemsnitlig vækst i de offentlige udgifter frem til 2020, forudsat at vi kunne få kontanthjælpsreformen i land, forudsat at vi kunne få en SU-reform i land, forudsat at vi kunne få de der forskellige reformer gennemført.
Jesper Langballe (DF), 2008-04-24:
Eller de partier, som vil afgive landets suverænitet, for det er jo fuldstændig klart, at når man fjerner vetoretten og går over til flertalsafstemninger, er det pr. definition massivt suverænitetsafgivelse, siger, at de vil beskytte suveræniteten.
Lennart Damsbo-Andersen (S), 2010-10-12:
Er det ikke bare sådan, som det tidligere er blevet sagt, at man har sagt: Vi mangler søreme 50,4 mio. kr., før regnskabet går op, med alle de penge, som regeringen har brugt; det mangler vi lige for at få fyldt kassen op, så dem snupper vi henne i Beskæftigelsesministeriet, for der har de et lillebitte hul, de kan finde noget i?
Carsten Hansen (S), 2013-04-17:
Det næste sker så i forbindelse med vækstpakken, og der håber jeg da at Venstre vil være med, for man var jo ikke med på at lave udligningsordninger, man var ikke med på at give flere penge til transport i landdistrikterne – det var faktisk over 500 mio. kr. om året – men jeg håber, at Venstre er med på vækstpakken.
Tom Behnke (KF), 2010-10-26:
Forslaget er en konsekvens af det tredje EU-kørekortdirektiv, hvor man laver en harmonisering, således at der bliver ensartede kørekort i hele EU og det dermed bliver lettere og hurtigere at konstatere, hvad den pågældende borger har ret til at føre af forskellige køretøjer, hvis vedkommende skulle blive standset af politiet i et land, der lige vil kontrollere, om man nu også er i stand til og har lov til at føre køretøjet på fuldt betryggende vis; så kan sådan nogle kontroller ske meget hurtigere, ved at man har ensartede dokumenter.
Michael Aastrup Jensen (V), 2017-03-14:
Så jeg håber på, at vi får vedtaget, at de kommer under monitorering, for så vil vi også kunne få nogle instrumenter og nogle redskaber, som vil kunne gøre, at vi forhåbentlig – det er jo en forhåbning – kan få Tyrkiet rettet lidt mere ind på en mere demokratisk linje.
Søren Pind (V), 2013-05-21:
Jeg tænker egentlig, sådan som verdens udvikling er, hvor man f.eks. også i forhold til Freedom House's opgørelse og lignende kan se, at friheden nu er under pres og lider tilbageslag, om ikke tiden er kommet til at vedstå sig den kultur og de værdier og det demokrati, vi repræsenterer, og styrke det i en international sammenslutning.
Ellen Trane Nørby (V), 2017-05-17:
Det udkast fra den 6. marts, som der flere gange er blevet henvist til, er det udkast, der ligger til grund for den dialog, der så har været, og nu kommer der et endeligt udkast fra Sundhedsstyrelsens side, som så bliver sendt ud i en offentlig høring, og der har Sundhedsstyrelsen meddelt, at de vil sørge for, at der bliver god tid til den offentlige høring, sådan at aktørerne igen kan lade deres synspunkter komme til udtryk.
Rasmus Horn Langhoff (S), 2024-05-23:
Så nok så vigtigt er det, at vi deler ud af vores viden og erfaringer med andre lande, og her er det selvfølgelig meget interessant med nogle af de store globale spillere, som vi endda har energipartnerskaber med – Brasilien, som vi har fokuseret på – men også lande som Sydafrika og nogle af de lande, som virkelig går forrest i deres dele af verden.
Tom Behnke (FP), 1998-06-17:
Og nu kommer forslaget så fra Enhedslisten, og det forslag drejer sig jo, som det er blevet nævnt flere gange, om, at de forældre, der vælger at gå ned i arbejdstid, skal have tilskud til at gøre det, og at de arbejdsgivere, der så ansætter noget anden arbejdskraft i stedet, også skal have tilskud til at gøre dét.
Lisbeth Bech Poulsen (SF), 2016-05-10:
Den europæiske menneskerettighedskonvention siger jo, at indgreb i bevægelsesfriheden, som er en grundlæggende rettighed, kan være o.k., hvis den er baseret i lovgivningen, og hvis den har et anerkendelsesværdigt formål som statens og rigets sikkerhed eller borgernes sikkerhed.
Erik Larsen (V), 1997-10-30:
Jeg synes, det er utrolig vigtigt, at enhver kommunalbestyrelse gør sig klart, hvad det er for et kvalitetsniveau, den vil have i dagpasningstilbudene i kommunen, det være sig daginstitutioner såvel som andre former for tilbud, og dér mener jeg ikke at der er nogen begrænsninger for, hvad de stedlige kommunalbestyrelser i øvrigt kan indlægge af områder under begreberne kvalitet og indhold.
Keld Albrechtsen (EL), 2003-02-20:
Jeg er selvfølgelig ikke dommer over, hvad fru Inge-Lene Ebdrup skal stå her på talerstolen og sige, og jeg vil da gerne undskylde, hvis det blev opfattet på den måde, for det er da hendes grundlovssikrede ret, ingen tvivl om det.
Keld Albrechtsen (EL), 2003-12-03:
Mit umiddelbare gæt er, at det er seks-syv amter, vi taler om, og at det især er de jyske og fynske. Men så vil jeg bare spørge ministeren: Vil ministeren så ikke godt inden jul indbyde de partier, som har givet udtryk for det ønske, at vi får en eller anden form for stop, inden vi skal til at betale en masse store erstatninger, til et foreløbigt møde, hvor vi drøfter, om vi kan etablere en eller anden form for måde at få styr på de her ting, inden det løber ministeren helt af hænde?
Jørn Dohrmann (DF), 2008-05-23:
Det gælder også, når vi ser på, at vi tager mere jord ind i driften for at dyrke mere korn, for så giver det automatisk et større forbrug af sprøjtemidler, og nogle af de her landmænd var jo allerede ude at købe det sprøjtemiddel sidste år, for de vidste jo godt, hvad regeringen lagde op til.
Pernille Vermund (NB), 2019-10-03:
Jeg kunne godt tænke mig sådan opfølgende at spørge: Hvad tænker fru Mette Frederiksen, man som regering kan gøre for at sikre, at islam fastholdes som en privatsag, altså en religion, man kan tro på i det private, men at islam ikke får den her undergravende indflydelse på danske værdier, ligestillingen mellem kønnene, friheden og demokratiet?
Karsten Hønge (SF), 2021-11-23:
Jeg har hørt fra nogle, der er trætte af, at pengene bliver taget, men jeg har da også hørt fra rigtig mange kommuner, der siger, at der er gået for meget proces i den måde, man har det på i dag, og at man meget mere velovervejet kan give mere relevante tilbud, ved at man har en længere periode, hvor man snakker med de unge om, hvor de passer ind, og får rettet tilbuddene, så de bliver relevante, og så de er mere skræddersyet til den enkelte.
Vivi Kier (KF), 2008-11-13:
Og det tredje lyder: Hvordan vil regeringen forhindre en dyrere sundhedssektor med en øget privatisering? Der kan faktisk svares utrolig kort på den her forespørgsel: Regeringen har ingen intentioner om at privatisere sygehusene, og dermed bliver de næste to spørgsmål irrelevante, idet de bygger på en forkert antagelse i det første spørgsmål.
Morten Bødskov (S), 2013-10-10:
De ændringer, der bl.a. er sket, er jo, at man nu kan gå op til en statsborgerskabsprøve, som i højere grad vægter forhold, som er af betydning for det liv, man skal leve i det danske samfund, som man nu er en del af, frem for i højere grad historiske fakta og årstal.